Društvo prijateljev mladine občine Žalec

Hmeljarska 3, 3310 Žalec dpm.ozalec@gmail.com

**LETOVANJE OTROK V PUNATU**

Društvo prijateljev mladine občine Žalec v letu 2014 organizira letovanje otrok v Punatu na otoku Krku na Hrvaške. Letovanje je namenjeno otrokom od 5. do 14. leta starosti, prednost imajo otroci, ki jih bodo predlagali vrtec in osnovne šole ter imajo priporočila osebnih zdravnikov in otroci iz socialno šibkejših družin z območja Občine Žalec. Glede na razpoložljiva mesta se lahko prijavijo tudi drugi zainteresirani otroci. Letovanja se lahko udeleži največ 80 otrok (40 otrok na izmeno).

**Termini letovanja:**

1. izmena: od 31.07. do 07.08.2014
2. izmena: od 07.08. do 14.08.2014

**Kako prijaviti otroka na letovanje:**

Prijavnice lahko prevzamete v sprejemni pisarni Občine Žalec, pri svetovalnih delavkah na osnovnih šolah Občine Žalec, CSD Žalec ter na TIC Žalec. Objavljene so tudi na spletnih straneh Zavoda za kulturo, šport in turizem Žalec in Občine Žalec. Prijavnice se oddajo na TIC Žalec. Zadnji rok, ko morajo biti vse prijavnice oddane oz. dostavljene na TIC Žalec, **je 31.05.2014**. Prijave se lahko pošljejo tudi skenirane na e – naslov: zkst.sport@siol.net.

|  |
| --- |
| **Cena za 7 dnevno letovanje za otroke iz Občine Žalec\*** |
| Z zdravstvenim predlogom in z denarno socialno pomočjo  | Z zdravstvenim predlogom in brez socialne pomoči | Brez zdravstvenega predloga in brez denarne socialne pomoči |
| **Brezplačno**  | **70,00** | **185,00** |

\* Občina Žalec sofinancira letovanje v višini 60,00 EUR za otroke iz občine Žalec oz. 130,00 EUR za otroke, katerih starši prejemajo redno denarno socialno pomoč in so iz občine Žalec.

**Opis kraja in počitniškega doma:**

Punat leži na največjem jadranskem, pa tudi na najbolj zelenem otoku, na južni strani Krka. Podnebje tukaj je blago, poleti ne prevroče, pozimi ne prehladno. To omogoča bujno rast in s kisikom polno ozračje. Noči so prijetno tople, nikoli prevroče, dnevi tudi sredi sezone topli. Blag vetrič iz različnih smeri dodatno izboljšuje boljše življenjske pogoje. Zračna vlaga je kot na vseh otokih visoka. Vse te klimatske lastnosti Krka, predvsem pa Punata na njegovi južni strani, izborno delujejo na človeka, zdravemu krepijo zdravje, bolnemu pomagajo hitreje ozdraveti. To seveda pomeni, da bodo otroci, ki tudi zdravi letujejo v Punatu, prišli domov še bolj zdravi, predvsem pa bo odpornost proti boleznim pri njih bistveno boljša, kot pred letovanjem. Pri bolnih otrocih pa pomeni takšno letovanje izboljšanje bolezenske slike, saj zdrav in okrepljen imunski sistem pomeni tudi uspešnejšo obrambo proti boleznim. Bivanje v Punatu je posebej primerno za otroke s kroničnimi obolenji dihal, astmo, okvarami lokomotornega aparata, raznimi alergičnimi obolenji kože in drugo.

MLADINSKO POČITNIŠKI DOM FRANKOPAN PUNAT je:
- letovišče do 440 ležišč v treh sodobno urejenih paviljonih
- zdravilišče z ambulanto, bolniškimi sobami in lekarno potrebnih zdravil
- lastna plaža z urejenimi sanitarnimi prostori in tuši za vodo
- možnost za individualno in skupno preživljanje prostega časa
- športna igrišča in sprehajalne poti...

V želji ponuditi otrokom najboljše, izvajamo veliko interesnih dejavnosti z namenom popestritve bivanja na letovanju.